Na temelju članka 15. stavka 1. Zakona o turističkoj pristojbi („Narodne novine“ broj 52/19), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129/05, 109/07, 128/08, 36/09, 150/11, 144/12, 19/13 – pročišćeni tekst, 137/15 – ispravak i 123/17), članka 1. stavka 2. Pravilnika o najnižem i najvišem iznosu turističke pristojbe („Narodne novine“ broj 71/19), članka 24. Statuta Zagrebačke županije („Glasnik Zagrebačke županije“ broj 17/09, 31/09, 4/13, 6/13 - pročišćeni tekst, 5/18, 14/18 i 18/18-pročišćeni tekst), i članka 64. Poslovnika Županijske skupštine Zagrebačke županije („Glasnik Zagrebačke županije“ broj 26/09, 5/13, 6/13 - pročišćeni tekst, 28/17, 5/18, 14/18 i 18/18 –pročišćeni tekst), Županijska skupština Zagrebačke županije, na 16. sjednici održanoj 11. prosinca 2019. donosi

O D L U K U

o visini turističke pristojbe za 2021. godinu

u Zagrebačkoj županiji

I.

Ovom Odlukom se određuje visina turističke pristojbe po osobi i noćenju, visina godišnjeg paušalnog iznosa koji plaćaju osobe koje pružaju usluge smještaja u domaćinstvu i na obiteljskom poljoprivrednom gospodarstvu i visina godišnjeg paušalnog iznosa koji plaća vlasnik kuće, apartmana ili stana za odmor za sebe i članove uže obitelji za 2021. godinu u Zagrebačkoj županiji.

II.

Visina turističke pristojbe za osobe koje koriste uslugu noćenja u smještajnom objektu u kojem se obavlja ugostiteljska djelatnost, po osobi i noćenju na području Zagrebačke županije određuje se u iznosu:

|  |  |  |
| --- | --- | --- |
| Područje (JLS) | Razdoblje od 1.4. – 30.9. | Ostalo razdoblje |
| Gradovi: Ivanić-Grad Samobor Zaprešić Velika Gorica Jastrebarsko | 12,00 kn | 12,00 kn |
| Gradovi: Sveta Nedelja,  Dugo Selo,  Sveti Ivan Zelina,  VrbovecOpćine: Bedenica, Bistra, Brckovljani, Brdovec, Dubrava, Dubravica, Farkaševac, Gradec, Jakovlje, Klinča Sela, Kloštar Ivanić, Krašić, Kravarsko, Križ, Luka, Marija Gorica, Orle, Pisarovina, Pokupsko, Preseka, Pušća, Rakovec, Rugvica, Stupnik, Žumberak | 10,00 kn | 10,00 kn |

III.

Visina turističke pristojbe za osobe koje koriste uslugu noćenja u smještajnom objektu u kojem se obavlja ugostiteljska djelatnost iz skupine Kampovi (Kamp i Kamp odmorište) po osobi i noćenju na području Zagrebačke županije određuje se u iznosu:

|  |  |  |
| --- | --- | --- |
| Područje (JLS) | Razdoblje od 1.4. – 30.9. | Ostalo razdoblje |
| Gradovi: Dugo SeloIvanić-GradJastrebarskoSveta NedeljaSveti Ivan ZelinaSamoborZaprešićVelika GoricaVrbovecOpćine: Bedenica, Bistra, Brckovljani, Brdovec, Dubrava, Dubravica, Farkaševac, Gradec, Jakovlje, Klinča Sela, Kloštar Ivanić, Krašić, Kravarsko, Križ, Luka, Marija Gorica, Orle, Pisarovina, Pokupsko, Preseka, Pušća, Rakovec, Rugvica, Stupnik, Žumberak | 8,00 kn | 8,00 kn |

IV.

Visina godišnjeg paušalnog iznosa turističke pristojbe za osobe koje pružaju usluge smještaja u domaćinstvu po krevetu iznosi 350,00 kuna, a na obiteljskom poljoprivrednom gospodarstvu po krevetu iznosi 200,00 kuna za sve jedinice lokalne samouprave na području Zagrebačke županije.

V.

Visina godišnjeg paušalnog iznosa turističke pristojbe za osobe koje pružaju usluge smještaja u domaćinstvu u kampu, kamp odmorištu ili kamp odmorištu – robinzonski smještaj za svaku smještajnu jedinicu određuje se u iznosu od 500,00 kuna, a u istim vrstama na obiteljskom poljoprivrednom gospodarstvu po smještajnoj jedinici određuje se u iznosu od 250,00 kuna za sve jedinice lokalne samouprave na području Zagrebačke županije.

VI.

Turistička pristojba koju plaća vlasnik kuće, apartmana ili stana za odmor u godišnjem paušalnom iznosu za sebe i članove uže obitelji za sve jedinice lokalne samouprave na području Zagrebačke županije iznosi:

|  |  |
| --- | --- |
|  | Turistička pristojba u kunama |
| Prvi član | 60,00 |
| Drugi član | 60,00 |
| Za svakog sljedećeg člana | 25,00 |

Turistička pristojba koju plaća vlasnik kuće, apartmana ili stana za odmor za sebe i sve osobe koje noće u toj kući, apartmanu ili stanu za odmor koji turističku pristojbu plaćaju po svakom ostvarenom noćenju, određuje se u visini utvrđenoj u članku 2. ove Odluke.

VII.

Za jedinice lokalne samouprave na čijem području nije osnovana turistička zajednica a koje spadaju u potpomognuta područja, odnosno od I. - IV. kategorije razvijenosti (Bedenica, Brckovljani, Dubrava, Farkaševac, Gradec, Orle, Pokupsko, Preseka, Rakovec, Žumberak) iznos turističke pristojbe umanjuje se za 30% od najnižeg iznosa za navedeno područje.

VIII.

Ova Odluka stupa na snagu osmoga dana od dana objave u „Glasniku Zagrebačke županije“.

KLASA: 021-04/19-01/08

URBROJ: 238/1-01-19-57

Zagreb, 11. prosinca 2019.

**PREDSJEDNIK**

**ŽUPANIJSKE SKUPŠTINE**

**ZAGREBAČKE ŽUPANIJE**

**Mato Čičak**